Den officielle præsentation og ibrugtagning af sporvognen fandt sted, da kronprinsparret besøgte Sporvejsmuseet 23. maj 2006. Her blev de modtaget af ca. 600 besøgende og officielle gæster, mens museumsleder Mikael Lund holdt tale. Bagefter kørte kronprinsessen og kronprinsen på skift sporvognen ud til Eilers Eg, mens et større opbud af pressefotografer kørte foran i Frederiksberg-vogntoget. Tilbageturen gik med KS 100, en af sporvognene fra HT Museum, og igen med pressefotograferne i Frederiksberg-vogntoget foran. M&MTB 965 fulgte bagefter kørt af direktør [[Lars-Erik Brenøe]] fra A.P. Møller - Mærsk. Tilbage ved Valby Gamle Remise var der rundvisning og buffet.<ref>''Kronprinsparret besøgte Sporvejsmuseet'' af Søren Johansen. BYtrafik 3/2006, s. 99-125.</ref> Sporvognen blev efterfølgende sat i almindelig trafik til stor interesse for de besøgende på museet.<ref>''Med sporvogn under Sydkorset'' af Svend Christensen. BYtrafik 3/2006, s. 130.</ref>
Bygninger,_konstruktioner_og_anlæg